EkBass/fiwiki-20250220-pages-articles huggingface dataset:
Epsilon Esports

Epsilon Esports oli vuonna 2008 perustettu elektronisen urheilun seura. Sillä oli joukkueet peleissä Call of Duty, Counter-Strike: Global Offensive, FIFA, Gears of War, H1Z1 ja Wolfenstein: Enemy Territory. Se oli tunnettu erityisesti konsolipelaamisestaan, koska se osallistui useisiin Call of Dutyn -maailmanmestaruuskilpailuihin. Organisaatio lakkautettiin vuonna 2019. == Lähteet == Luokka:Elektronisen urheilun seurat Luokka:Belgialaiset urheiluseurat Luokka:Brysselin urheilu Luokka:Vuonna 2008 perustetut urheiluseurat
Enni Koistinen

Enni Koistinen (s. 1988) on suomalainen graafinen suunnittelija, käsikirjoittaja, televisioesiintyjä ja sosiaalisen median vaikuttaja. Koistinen opiskeli graafista suunnittelua Aalto-yliopistossa ja on työskennellyt freelance-suunnittelijana vuodesta 2008About , Enni Koistisen verkkosivusto. Viitattu 27.8.2023.. Hän on saanut muun muassa Red Dot Design Awardin 2013 yhtenä työryhmän jäsenenä ja Vuoden huiput -kilpailun julistesarjan Kultahuipun 2012. Koistinen on julkkisjournalismia karnevalisoivan Tuplakääk-podcastin toinen tekijä yhdessä Kirsikka Simbergin kanssa. Koistinen on perustanut myös Eläinvideokerhon yhdessä Milena Huhdan kanssa. Koistinen on toiminut Ylen puutarha-aiheisen televisio-ohjelman Kädet multaan yhtenä juontajana yhdessä Inkeri Alatalon ja Taina Suonion kanssa, sekä sometoimittajana Ylen euroviisuista ja kuninkaallisista kertovissa ohjelmissa. Hän on ollut vieraana Ylen Puoli seitsemässä ja Gogin kantabaarissa, MTV:n Olet mitä syöt -ohjelmassa lokakuussa 2020Olet mitä syöt, Kausi 3 • Jakso 7: Enni Koistinen - Kehopositiivisuus. MTV 22.10.2020. Viitattu 27.8.2023., The Harlins -tv-ohjelmassa 15. marraskuuta 2023 julkaistussa kolmannen tuotantokauden 4. jaksossa ja on mukana Nelosen Farmi Suomi -ohjelmassa keväällä 2024Salo, Sanna: Tässä ovat uudet Farmi-kilpailijat – Mukana Danny ja Kulta-Iida! Iltalehti 10.8.2023. Viitattu 27.8.2023.. Koistinen on toiminut Rockseri-yhtiön R-Collection -vaatemalliston brändilähettiläänä. == Lähteet == Luokka:Suomalaiset somevaikuttajat Luokka:Vuonna 1988 syntyneet Luokka:Elävät henkilöt
Komárno

Komárno (, , (Komoran)) on kaupunki Nitran alueella Slovakiassa. Vuonna 2021 siellä asui noin 32 000 asukasta. Sen kaksoiskaupunki on Unkarin puolella sijaitseva Komárom. == Sijainti == Komárno sijaitsee Tonava- ja Váh-jokien yhtymäkohdassa. == Väestö == Komárno on tärkeä kaupunki Slovakian unkarilaisvähemmistölle. Vuonna 2011 kaupungin asukkaista noin 53% oli unkarinkielisiä. == Historia == Komárnon alue on asututettu yhtäjaksoisesti jo varhaiselta pronssikaudelta alkaen. Se kuului sekä Rooman valtakuntaan, Nitran ruhtinaskuntaan että suur-Määriin kunnes unkarilaiset valtasivat alueen 1000-luvulla. Unkarin kuningas Béla IV myönsi Komárnolle kaupunkioikeudet vuonna 1265. Komárnon linna rakennettiin 1546–1557. Sen jäänteet ovat Keski- Euroopan suurin linnakekokonaisuus. Turkkilaiset polttivat kaupungin vuosina 1529 ja 1594, mutteivät pystyneet valloittamaan sitä. Kaupunki kukoisti 1700-luvulla. Se oli 10 000 asukkaallaan Itävallan kymmenenneksi suurin kaupunki ja sen talous perustui kaupankäynnille, käsitöille sekä laivanrakennukselle. Vuonna 1745 Maria Teresia myönsi Komárnolle vapaan kuninkaallisen kaupungin aseman. Tšekkoslovakian itsenäistymisen jälkeen Komárnon asema oli jonkin aikaa epäselvä. Lopulta Trianonin rauhansopimus vuonna 1920 jakoi kaupungin Tonavan mukaisesti keskeltä kahtia Tšekkoslovakian ja Unkarin välillä. Koko kaupunki siirrettiin väliaikaisesti takaisin Unkarille Wienin ensimmäisessä välitystuomiossa, mutta akselivaltojen hävittyä toisen maailmansodan raja palasi erottamaan kaupungin. Sodan jälkeen tapahtuneen Slovakian ja Unkarin välisen väestönvaihdon aikana noin 6000 Komárnon unkarilaista siirrettiin Unkariin. Tšekkoslovakian jakautumisen jälkeen Komárno on kuulunut Slovakiaan.Blaive & Oates-Indruchová, s.104 Komárno on ollut monta kertaa Unkarin ja Slovakian kahdenvälisten suhteiden keskipisteessä. Vuonna 1990 kaupungissa osoitettiin mieltä Slovakian hallitusta vastaan kun se oli ilmoittanut aikomuksestaan tehdä slovakista maan ainoan virallisen kielen. Vuonna 2009 Unkarin presidentti László Sólyom ilmoitti tulevansa Komárnoon paljastamaan Tapani I:n patsaan tämän muistopäivänä 20. elokuuta. Slovakian hallitus ilmoitti ettei se tulisi päästämään Sólyomia maahan vedoten päivämäärän olevan sama kuin Tšekkoslovakian miehityksellä vuonna 1968, mihin myös Unkari oli ottanut osaa. Lopulta Solyóm piti puheen Komárnon ja Komáromin välisellä sillalla, joka oli sama silta, jonka kautta Unkarin armeija oli edennyt Slovakiaan 50 vuotta aiemmin.Blaive & Oates-Indruchová, s.98-101 == Teollisuus == Kaupungissa sijaitseva jokivenetelakka on Keski-Euroopan suurimpia. == Urheilu == Koripalloseura BC Komárno pelaa Slovakian korkeimmalla sarjatasolla. == Opiskelu == Unkarinkielinen Selye Jánosin yliopisto on toiminut Komárnossa vuodesta 2004.Blaive & Oates-Indruchová, s.99 == Kuuluisia asukkaita == * Ľudovít Ódor, Slovakian pääministeri == Ystävyyskaupungit == Lähde * Komárom, Unkari * Lieto, Suomi * Weißenfels, Saksa * Kralupy nad Vltavou, Tšekki * Blansko, Tšekki * Terezín, Tšekki * Sebes, Romania == Lähteet == * === Viitteet === == Aiheesta muualla == * Kaupungin kotisivut Luokka:Slovakian kaupungit Luokka:Nitran alue
Simpson–Golabi–Behmelin oireyhtymä

Simpson–Golabi–Behmelin oireyhtymä on X-kromosomin geenin GPC3 mutaatiosta johtuva harvinainen oireyhtymä, joka periytyy peittyvästi. Noin 20–30 % tapauksista johtuu sporadisesta de novo -mutaatiosta.Johanna Rintahaka, Simpson-Golabi-Behmelin oireyhtymä Tukiliitto 7.3.2023, viitattu 27.6.2023 Simpson–Golabi–Behmelin oireyhtymästä kärsivät ovat syntyessään huomattavasti tavallista kookkaampia, ja pituuskasvu jatkuu poikkeuksellisen voimakkaana. Oireyhtymän muut piirteet vaihtelevat laajasti.Simpson-Golabi-Behmel syndrome MedlinePlus Genetics, viitattu 27.6.2023 Simpson–Golabi–Behmelin oireyhtymä voidaan jaotella kahteen alatyyppiin, joista tyyppi 2 johtaa kuolemaan sikiöaikana tai varhaislapsuudessa. Lievästä oirekuvasta kärsivät elävät usein aikuisiksi. Simpson–Golabi–Behmelin oireyhtymä vaikuttaa moniin kehon osiin. Tyypillisiin ulkoisiin piirteisiin pään alueella kuuluvat silmien toisistaan etäinen sijainti, poikkeuksellisen suuret suu ja kieli sekä usein karkeiksi kuvatut kasvonpiirteet. Oireyhtymä saattaa aiheuttaa myös muun muassa napa- ja palleatyrän, sydänvikoja, munuaisten epämuodostuman tai poikkeuksellisen suuren koon, hepatosplenomegalian ja luuston poikkeavuuksia. Raajoissa ja sukupuolielimissä voi olla monenlaisia rakennepoikkeavuuksia. Lisäksi Simpson–Golabi–Behmelin oireyhtymästä kärsivällä saattaa olla ylimääräisiä nännejä. Oireyhtymään liittyy osalla potilaista tasoltaan vaihteleva kehitysvamma. Motorinen ja kielellinen kehitys saattavat olla viivästyneitä. Tyypin 2 Simpson–Golabi–Behmelin oireyhtymälle luonteenomainen piirre on sikiön vesipöhö. Noin kymmenen prosenttia Simpson–Golabi–Behmelin oireyhtymästä kärsivistä saa varhaislapsuudessa syövän tai hyvänlaatuisen kasvaimen. Yleisimmät oireyhtymään liittyvät kasvaimet ovat Wilmsin tuumori ja neuroblastooma. Myös hepatoblastooman ja hepatosellulaarisen karsinooman riskit ovat kohonneet. Joe Leigh Simpson kuvasi oireyhtymän ensimmäisenä vuonna 1975. Tämän jälkeen kuvaukset siitä laativat Golabi ja Rosen sekä Behmel kollegoineen. == Lähteet == Luokka:Oireyhtymät Luokka:Perinnölliset sairaudet
Safari (Costin EP)

Safari (tyyliteltynä SAFARI) on suomalaisen rap-artisti Costin EP-levy, joka julkaistiin 10. joulukuuta 2021. Levyllä vierailee rap-artisti Pyrythekid. Lisäksi levyllä kuullaan VilleGallea.https://pmerecords.fi/karismaattinen- genretaituri-costi-julkaisee-safari-epn/ == Kappaleet == # # # # # # == Lähteet == Luokka:Vuoden 2021 EP:t Luokka:Suomalaiset hip hop -EP:t
Daniel Alagille

Daniel Alagille (1925 Pariisi – 8. marraskuuta 2005) oli ranskalainen lastenhepatologiaan erikoistunut lääkäri.Obituary for Daniel Alagille Journal of Pediatric Gastroenterology and Nutrition 2006, viitattu 27.6.2023 Hänen mukaansa on nimetty Alagillen oireyhtymä.EASL Daniel Alagille Award European Association for the Study of the Liver, viitattu 27.6.2023 Alagille sai nimityksen apulaisprofessoriksi vuonna 1963 ja perusti pian tämän jälkeen Bicêtren sairaalaan lasten maksasairauksien yksikön, jota johti, kunnes jäi eläkkeelle vuonna 1990. Alagillen johdolla sairaala kehittyi korkeatasoiseksi opetussairaalaksi, joka liitettiin Université Paris-Saclayn yhteyteen. Alagille toimi perustamansa lääketieteellisen tiedekunnan ensimmäisenä dekaanina ja perusti maksansiirto-ohjelman. Hän toimi Archives françaises de Pédiatrie -lehden päätoimittajana yli 25 vuoden ajan. Alagille kuului myös Journal of Pediatric Gastroenterology and Nutritionin ja Pediatric Researchin toimittajakuntiin. Hän laati urallaan yli 500 tieteellistä artikkelia. Vuonna 1978 Alagille kirjoitti Michel Odièvren kanssa teoksen Maladies du Foie et des Voies Biliaires chez l'Enfant, josta tehtiin käännöksiä eri kielille ja joka oli ensimmäinen lasten maksasairauksiin erikoistunut oppikirja. Alagille kuoli vuonna 2005 sydänleikkauksen komplikaatioihin. European Association for the Study of the Liver on myöntänyt hänen mukaansa nimettyä palkintoa. == Lähteet == Luokka:Ranskalaiset lääkärit Luokka:Vuonna 1925 syntyneet Luokka:Vuonna 2005 kuolleet
Biokapasiteetti

Biokapasiteetti on ekologiaan liittyvä termi, joka kuvaa sitä kuinka suuren alueen maapallolta ihminen voi keskimäärin käyttää materiaaleihin, energiaan, ravinnon tuotantoon ja jätteiden käsittelyyn, jotta ihminen noudattaisi kestävää kehitystä, joka takaa samanlaiset elinmahdollisuudet myös tuleville sukupolville. Maapallon ekologinen kapasiteetti yhtä ihmistä kohden on noin 1,8 hehtaaria, kun taas esimerkiksi suomalaisen keskimääräinen ekologinen jalanjälki oli vuonna 2016 noin 6,2 hehtaaria per henkilö. Suomen biokapasiteetti (noin 12 hehtaaria) on taas tuplaten suurempi kuin suomalaisen ekologinen jalanjälki. Lyhyemmin sanottuna biologinen kapasiteetti siis tarkoittaa sitä pinta-alaa maa- ja vesiekosysteemejä, jonka maapallo pystyy yhdelle ihmiselle tarjoamaan ilman että tulevien sukupolvien elinmahdollisuudet heikkenevät. Luokka:Ympäristönsuojelu
Donnai–Barrow’n oireyhtymä

Donnai–Barrow’n oireyhtymä on LRP2-geenin mutaatiosta kromosomissa 2 johtuva autosomissa peittyvästi periytyvä oireyhtymä.Johanna Rintahaka, Donnai- Barrow’n oireyhtymä Tukiliitto 8.12.2021, viitattu 27.6.2023 Donnai–Barrow’n oireyhtymä aiheuttaa monenlaisia synnynnäisiä epämuodostumia. Vastasyntyneillä on miltei aina havaittavissa isoaivojen harmaan aineen poikkeavuus. Kehitysviiveet sekä asteeltaan vaihteleva kehitysvamma ovat yleisiä. Usein kehitysvamma on ollut lievä tai keskivaikea. Noin puolissa tapauksista esiintyy synnynnäinen palleatyrä tai napanuoratyrä. Molemmat voivat myös esiintyä samanaikaisesti. Donnai–Barrow’n oireyhtymään liittyy kasvojen epämuodostumia ja oireistolle tyypilliset kasvonpiirteet, joihin kuuluvat muiden muassa toisistaan etäällä sijaitsevat silmät ja pitkä, leveä otsa. Silmien huomattava likinäköisyys saattaa johtaa verkkokalvon irtoamiseen tai rappeutumiseen, joten oireyhtymä voi aiheuttaa myös etenevän näön heikkenemisen. Osassa tapauksista on todettu värikalvon kolobooma. Muita Donnai–Barrow’n oireyhtymässä esiintyneitä piirteitä ovat olleet sensorineuraalinen kuulonalenema tai kuurous, aivokurkiaisen puutos, sydän- ja verisuonielimistön poikkeavuudet, munuaisten vajaatoiminta ja proteinuria. Donnai–Barrow’n oireyhtymä on nimetty sen vuonna 1993 kuvanneiden Dian Donnain ja Margaret Barrow’n mukaan. LRP2-geenin mutaatio aiheuttaa kuitenkin myös FOAR-oireyhtymää, josta oli laadittu kuvauksia jo 1970-luvulla. Nykyään näitä kahtaa oireyhtymää pidetään saman taudin ilmentyminä, joiden välillä on kuitenkin joitain eroja eri oireiden esiintymistiheydessä. Donnai–Barrow’n oireyhtymä on niin harvinainen, että sen tarkka yleisyys on ollut vaikeasti määritettävissä. Esiintyvyys on kuitenkin arvioitu alle yhdeksi miljoonaa kohden.Donnai Barrow syndrome Orphanet, viitattu 27.6.2023 Riski on ollut suurempi lapsilla, joiden vanhemmat ovat olleet sukua toisilleen. Oireistoa pidetään yhtä yleisenä miehillä ja naisilla. Sen hoito on oireenmukaista. Erotusdiagnostiikassa saatetaan huomioida Pallister–Killianin oireyhtymä, Frynsin oireyhtymä, Chudley–Mcculloughin oireyhtymä, Lowen oireyhtymä ja Dentin tauti. == Lähteet == Luokka:Oireyhtymät Luokka:Perinnölliset sairaudet
Dandy–Walkerin epämuodostuma

Dandy–Walkerin epämuodostuma (myös "Dandy–Walkerin oireyhtymä") on sikiöaikana kehittynyt aivojen epämuodostuma.Dandy-Walker Syndrome Cleveland Clinic, viitattu 27.6.2023Helena Kääriäinen, Dandy-Walkerin malformaatio Tukiliitto 16.12.2021, viitattu 27.6.2023 Sen piirteitä ovat pikkuaivojen keskirakenteen osittainen tai täydellinen puutos, aivojen takakuopan alueen kysta ja hydrokefalus, jossa ylimääräistä nestettä kertyy aivokammioihin. Dandy–Walkerin epämuodostuma voi esiintyä ilman muita poikkeavuuksia tai osana jotain muuta oireyhtymää. Dandy–Walkerin epämuodostumaan voi viitata sikiöaikana havaittu aivojen nestetilojen laajentuma. Yleensä oireet ilmenevät lapsen ensimmäisinä elinkuukausina. Niihin voivat varhaislapsuudessa kuulua pään suurikokoisuus, motorinen kehitysviive, hypotonia ja spastisuus. Isommilla lapsilla voi esiintyä oksentelua, kouristuksia, ärtyneisyyttä ja liikehäiriöitä. Jos aivojen nestekierto ei kuitenkaan ole merkittävästi häiriytynyt, voidaan poikkeama löytää vasta myöhemmässä vaiheessa, jopa aikuisuudessa epämuodostuman aiheuttaessa esimerkiksi päänsärkyä tai epilepsiaa. Samanaikaisesti esiintyvät muut poikkeavuudet voivat viitata laajempaan oireyhtymään. Dandy–Walkerin epämuodostumaa on pidetty taustaltaan monitekijäisenä eli geneettisen alttiuden ja sikiöaikaisen häiriötekijän yhteisvaikutuksesta muodostuneena. Yleensä epämuodostuma on sporadinen. Euroopassa Dandy–Walkerin epämuodostuman esiintyvyys vastasyntyneillä on ollut 2–3 / 100 000. Yhdysvalloissa epämuodostuma on todettu noin yhdellä 25 000:sta – 30 000:sta vauvasta. Useammin epämuodostuma on havaittu tyttö- kuin poikavauvoilla. Dandy–Walkerin epämuodostuma saattaa johtaa kouluaikaisiin oppimisvaikeuksiin. Alle puolilla todetaan kehitysvamma. Yleensä kehitysvamma esiintyy niillä, joilla Dandy–Walkerin epämuodostumaan liittyy vakava hydrokefalus, kromosomipoikkeavuuksia tai muita synnynnäisiä häiriöitä. Hoitamattomana hydrokefalus voi johtaa vakaviin neurologisiin ongelmiin ja kuolemaan; vain n. 20–23 % elää hoitamattomasta hydrokefaluksesta huolimatta aikuisikään.Edgar A. Zamora, Tahani Ahmad, Dandy-Walker Malformation National Library of Medicine, viitattu 27.6.2023 Hydrokefalus kuitenkin voidaan hoitaa sunttileikkauksella. Ajoissa havaitun ja onnistuneesti leikatun Dandy–Walkerin epämuodostuman ennuste on hyvä. Jos epämuodostuma on osa jotain oireyhtymää, ennustetta kuitenkin määrittää tämä oireyhtymä. Shunttileikkauksen saaneista noin kolmannes saa myöhemmin epilepsian. Dandy–Walkerin epämuodostuma on nimetty sen kuvanneiden neurokirurgien Walter Dandyn ja Arthur Earl Walkerin mukaan. Dandy–Walkerin epämuodostuma muodostaa yhdessä samankaltaisten poikkeavuuksien kanssa Dandy–Walkerin kompleksin. == Lähteet == Luokka:Synnynnäiset epämuodostumat
Aase–Smithin oireyhtymä

Aase–Smithin oireyhtymä eli Aasen oireyhtymä on erittäin harvinainen geneettinen oireyhtymä, joka voi aiheuttaa muun muassa synnynnäisen hypoplastisen anemian, vaikeita nivelkontraktuuria, luuston poikkeavuuksia, ääreisverenkierron häiriöitä, huuli-suulakihalkion sekä Dandy–Walkerin epämuodostuman ja siihen liittyvän hydrokefaluksen. Oireyhtymän yhteydessä voi myös esiintyä kammioväliseinäaukko, joka saattaa johtaa sydämen vajaatoimintaan.Aase Smith syndrome Orphanet, viitattu 27.6.2023Aase Syndrome Access Pediatrics, viitattu 27.6.2023 Aase–Smithin oireyhtymästä kärsivillä on ollut molemmissa peukaloissa kolme sormiluuta. Potilailla on esiintynyt kyvyttömys puristaa käsiä täyteen nyrkkiin. Käsien piirteitä onkin pidetty diagnostisesti tärkeinä. Kallon aukileissa on havaittu sulkeutumisen viivettä. Lisäksi oireyhtymän yhteydessä on raportoitu korvien epämuodostumia, ptoosi, kyvyttömyys avata suuta kokonaan ja kampurajalka. Anemia ilmenee tyypillisesti kuuden ensimmäisen elinkuukauden aikana. Se on vaikea ja vaatii toistuvia verensiirtoja. Synnynnäisellä hypoplastisella anemialla on kuitenkin taipumus lievittyä iän myötä. Aase–Smithin oireyhtymän kuvasi ensimmäisenä pediatri Jon Morton Aase kahdella veljeksellä vuonna 1969. Oireyhtymä periytyy autosomissa peittyvästi tai vallitsevasti. Vuoteen 2007 mennessä lääketieteellisessä kirjallisuudessa oli kuvattu vain alle kaksikymmentä tapausta. Aase–Smithin oireyhtymästä kärsii harvempi kuin yksi ihminen miljoonasta. Oireyhtymän geneettinen pohja on jäänyt tuntemattomaksi eli ei ole vielä tiedossa, mikä geeni siihen liittyy. == Lähteet == Luokka:Oireyhtymät Luokka:Perinnölliset sairaudet
Toftes gate

Toftes gate on Oslossa Grünerløkkan kaupunginosassa sijaitseva katu, joka ulottuu Biermanns gatelta Sagenen kaupunginosan rajalta Schous plassille. Katu on nimetty Oslon ensimmäisen pormestarin Andreas Toften mukaan. Grünerloekka skole.jpg|Toftes gate 44: Grünerløkkan koulu (Henrik Nissen, 1895) ==Lähteet== ==Aiheesta muualla== Luokka:Oslon kadut
Adam Lundgren

Adam Lundgren (15. helmikuuta 1986 Göteborg) on ruotsalainen näyttelijä. Hänet tunnetaan muun muassa elokuvasta Känn ingen sorg (2013), josta hän sai Tukholman elokuvajuhlien Nouseva tähti -palkinnon, sekä televisiosarjoista Älä koskaan pyyhi kyyneleitä paljain käsin ja Aika on meidän. Lundgren opiskeli Göteborgin näyttämö- ja musiikkikorkeakoulussa. ==Lähteet== ==Aiheesta muualla== * Svenska Filminstitutet Luokka:Ruotsalaiset näyttelijät Luokka:Vuonna 1986 syntyneet Luokka:Elävät henkilöt
Zelene (Ivano-Frankivskin alue)

Zelene () on kylä Länsi-Ukrainan Ivano-Frankivskin alueen eteläosissa. Se kuuluu Verh’ovynan piiriin ja on Zelenen maaseutumaisen hromadan keskus. Vuoden 2001 väestönlaskun mukaan Zelenen väkiluku oli tuolloin 814. Asukkaista oli ukrainankielisiä 99,88% ja venäjänkielisiä 0,12%. ==Lähteet== ==Aiheesta muualla== Luokka:Ivano-Frankivskin alueen kylät Luokka:Verh’ovynan piiri
N.P. Möller, fastighetsskötare

N.P. Möller, fastighetsskötare on Sveriges Televisionin vuonna 1972 esittämä 31-osainen komediasarja, jonka päähenkilö on malmöläinen kiinteistönhoitaja N. P. Möller (Nils Ahlroth). Muita toistuvia hahmoja ovat muun muassa hänen koiransa Calle, juoruileva lähikaupan myyjä "Skogan" (Ulla Sonesson) sekä entinen jalkapallolupaus, Möllerin ryyppykaveri Börje "Danskdödaren" Hallberg (Jan Malmsjö). Sarja kuvattiin Malmön Simrishamngatanilla, joka oli sarjassa nimeltään Solgatan. Simrishamnsgatan16.jpg|Simrishamngatan 16, joka toimi sarjan kuvauspaikkana. ==Lähteet== Luokka:SVT:n televisio-ohjelmat Luokka:Ruotsalaiset komediasarjat Luokka:Ruotsinkieliset televisio-ohjelmat Luokka:Malmö
Area52 (yhtye)

Area52 oli rap-yhtye, joka perustettiin Jyväskylän Kuokkalassa. Yhtyeseen kuuluivat Rehtivee, Bege, Idän Nikolai, Funkyduke ja Miki. Area52 perustettiin vuonna 2014, ja yhtye julkaisi studioalbumin vuonna 2015 ...Tuu Tälle Puolen Siltaa, Jonka jälkeen yhteestä erosivat Miki ja Funkyduke. Vuonna 2017 Area52 solmi levytyssopimuksen Överdog-levyhtiön kanssa ja julkaisi studioalbuminsa Area Bros vuonna 2018. Hajoamisen jälkeen yhtyeen jäsenet ovat omilla tahoillaan jatkaneet aktiivisesti musiikintekoa lukuun ottamatta Idän Nikolaita, joka piti yhtyeen jälkeen melko pitkälti hiljaiseloa ja julkaisi vain pari yksittäistä kappaletta. Miki vaikuttaa nykyään Mouhous-yhtyeessä, ja Rehtivee on tehnyt soolouraa, ja on julkaissut monta sooloalbumia. Bege ja Funkyduke ovat molemmat julkaiseet yhden sooloalbumin. == Diskografia == * ... Tuu Tälle Puolen Siltaa (2015) * Area Bros (2018) == Katso myös == * Överdog == Lähteet == Luokka:Suomalaiset hip hop -yhtyeet
Erik Thommesen

Erik Thommesen (1916 – 2008) oli tanskalainen kuvanveistäjä. Thommesenin suosikkimateriaali oli puu ja hänen teostensa pääasiallinen aihe olivat ihmishahmot. Lisäksi hän on kirjoittanut taiteesta. Thommesen oli itseoppinut taiteilija ja hänen töitään oli ensimmäistä kertaa näyttelyssä vuonna 1940. Thommesenin 1940-luvun työt olivat yksinkertaistettuja sekä muodoiltaan enemmän tai vähemmän kulmikkaita. Hän teki myös veistossarjan, jonka myötä hän kehitti pelkistetyn tyylinsä. Hänen töitään on useissa Tanskan taidemuseoissa. 1950-luvulta alkaen Thommesen on kirjoittanut artikkeleita ja esseitä taiteesta. Thommesen on palkittu Eckersbergin mitalilla vuonna 1965, Thorvaldsenin mitalilla vuonna 1972 sekä Prinssi Eugenin mitalilla vuonna 1983. == Lähteet == Luokka:Tanskalaiset kuvanveistäjät Luokka:Vuonna 1916 syntyneet Luokka:Vuonna 2008 kuolleet
Giovanni Maria Visconti

Giovanni Maria Visconti tai Gian Maria Visconti (7. syyskuuta 1388 – 16. toukokuuta 1412, Milano) oli Milanon herttua. Hän oli Milanon ensimmäisen herttuan Gian Galeazzo Viscontin vanhin poika ja seurasi isäänsä Milanon hallitsijana vuonna 1402. Giovanni Maria oli valtaan noustessaan vain 13-vuotias ja hallitsi aluksi äitinsä Caterina Viscontin ohjaamana. Milanoa uhkasivat tuolloin paavi Bonifatius IX ja Firenze. Herttuakunnan sisällä oli lisäksi puhjennut guelfien ja ghibelliinien välinen valtataistelu. Järjestyksen palautus epäonnistui, ja turhautunut nuori herttua vangitutti äitinsä ja otti vallan yksin itselleen. Caterina Visconti kuoli pian vangitsemisena jälkeen, ilmeisesti myrkytyksen uhrina. Giovanni Maria Visconti ei kuitenkaan kyennyt hillitsemään levottomuuksia. Hän päätyi tukemaan ghibellinien ryhmittymää nimittämällä kondottieeri Facino Canen Milanon kuvernööriksi. Canesta tuli sen jälkeen herttuakunnan todellinen valtias. Cane sairastui kuitenkin kihtiin, eikä enää pystynyt hoitamaan tehtäviään. Milanon aateliset pelkäsivät, että epävakaa Giovanni Maria ajaisi Milanon täydelliseen kaaokseen, ja he solmivat salaliiton herttuaa vastaan, joka oli julmuudellaan ja heikolla hallinnollaan kerännyt runsaasti vihollisia. Salaliittoon kuului muun muassa Pusterlan, Aliprandin, Trivulzion ja del Mainon sukujen jäseniä. Salaliittolaiset tappoivat Giovanni Maria Viscontin San Gottardon kirkon edustalla 6. toukokuuta 1412. Myös Cane menehtyi samoihin aikoihin. == Lähteet == == Aiheesta muualla == Luokka:Milanon herttuat Luokka:Vuonna 1388 syntyneet Luokka:Vuonna 1412 kuolleet
1999 (mixtape)

1999 on yhdysvaltalaisen rap-artistin Joey Badassin ensimmäinen mixtape, joka julkaistiin 12. kesäkuuta 2012. Mixtapen ovat tuottaneet muun muassa Chuck Strangers, Statik Selektah, J Dilla, Lord Finesse ja MF Doom yhdessä monien muiden kanssa. Mixtapella vierailevat lukuisat Pro Era -kollektiivin artistit, johon Joey Badass myöskin kuuluu. == Kappaleet == # # # # # # # # # # # # # # # Luokka:Vuoden 2012 albumit Luokka:Yhdysvaltalaiset hip hop -albumit Luokka:Mixtapet
Susan Kuivalainen

Susan Kuivalainen on suomalainen valtiotieteiden tohtori ja köyhyystutkija. Hän on työskennellyt Eläketurvakeskuksen tutkimusosaston päällikkönä 2013 alkaen. Kuivalainen toimii myös Strategisen tutkimusneuvoston käynnistämän Demography-tutkimusohjelman johtajana vuosina 2021-2027. Tätä ennen hän työskenteli tutkimusprofessorina Terveyden ja hyvinvoinnin laitoksella (2011-2013) sekä sosiaalipolitiikan professorina Turun yliopistossa (2007-2011). Kuivalainen nimettiin vuonna 2014 Turun yliopiston sosiaalitieteiden laitokselle sosiaalipolitiikan dosentiksi. Kuivalaisen tutkimusalueita ovat muun muassa köyhyys, eläkeläisten ja ikääntyvien toimeentulo, eläketurvan riittävyys, sukupuolten väliset eläke-erot sekä kansalaisten näkemykset eläketurvasta ja luottamus eläketurvaan. == Lähteet == Luokka:Suomalaiset sosiaalipoliitikot Luokka:Elävät henkilöt
Kikka (kylä)

Kikka on kylä Räpinan kunnassa, Põlvamaan maakunnassa kaakkoisessa Virossa.Classification of Estonian administrative units and settlements 2014, viitattu 28.7.2021. Ennen Viron kuntauudistusta 2017 kylä kuului Verioran kuntaan. Kikassa sijaitsee Ilumetsan rautatieasema Tartto–Koidula-radan varrella. ==Viitteet== Luokka:Viron kylät Luokka:Räpina
CANDLE-oireyhtymä

CANDLE-oireyhtymä on harvinainen krooninen autoinflammatorinen ihosairaus. Sen nimi tulee sanojen lyhenteestä. Sairaus on autosomissa peittyvästi periytyvä. CANDLE-oireyhtymä Reumaliitto, viitattu 27.6.2023 CANDLE-oireyhtymä ilmenee jo ensimmäisten elinkuukausien aikana. Siihen liittyy tiettyjä yleisiä oireita, mutta tarkempi oirekuva on yksilöllisesti vaihteleva. CANDLE-oireyhtymästä kärsivät lapset ovat usein kuumeilevia ja heillä esiintyy ohimeneviä pyöreitä, punoittavia ihottumaläiskiä, joiden parantumisen jälkeen iholle kuitenkin jää violetteja jälkiä. CANDLE-oireyhtymään liittyvät kasvonpiirteet, joille ominaisia ovat paksut huulet sekä silmäluomien turvonneisuus ja violetinpunaisuus. CANDLE-oireyhtymä aiheuttaa peruuttamattoman ja etenevän rasvakudoksen häiriön, joka alkaa yleensä ilmetä myöhäisessä varhaislapsuudessa varsinkin pään ja käsien lipodystrofiana. Tämän yhteydessä pituuskasvu usein hidastuu. CANDLE-oireyhtymä johtaa myös lihasten surkastumiseen, nivelkipuihin ja nivelten jäykistymiseen. Lapsuudessa voi ilmetä hepatomegaliaa, aikuisiällä sydämen laajentumaa ja rytmihäiriöitä. Harvemmin CANDLE-oireyhtymän yhteydessä ilmenee silmän konjunktiviitti ja nodulaarinen episkleriitti, korvan ja nenän rustotulehdus sekä ei-märkivä aivokalvontulehdus. Osalla lapsista voi olla epämuodostumia luustossa. CANDLE- oireyhtymä vaatii säännöllistä seurantaa. Parantavaa hoitoa ei ole. Toimiva lääkehoito on puutteellista, mutta jotkin oireet voivat olla lievitettävissä suuriannoksisilla kortikosteroideilla. CANDLE-oireyhtymä voi lyhentää elinajanodotetta etenkin mahdollisen useiden elinten samanaikaisen tulehduksen kautta. == Lähteet == Luokka:Oireyhtymät Luokka:Ihotaudit Luokka:Perinnölliset sairaudet
Kippin laite

Kippin laite tai Kippin aparaatti on laboratorioväline, jota käytetään valmistettaessa kaasuja kiinteän aineen ja hapon reaktiolla. Laitteen kehitti alankomaalainen Petrus Jacobus Kipp vuonna 1844, ja se on nimetty hänen mukaansa. Ensimmäisen Kippin laitteen valmisti saksalainen lasinpuhaltaja Heinrich Geissler. Kippin laite koostuu pallomaista suppiloa muistuttavasta yläkappaleesta ja alakappaleesta. Alakappale koostuu pohjan nestesäiliöstä, joka on kapean kaulan kautta yhteydessä ylempään pallomaiseen osaan. Pallomaisessa osassa on hanalla suljettava kaasunpoistoputki. Kippin laitteen yläkappaleen putki ulottuu alakappaleen pohjalle. Sen kautta laitteeseen lisätään happoliuosta, joka nousee hydrostaattisen paineen vaikutuksesta alakappaleen pallomaiseen osaan. Alakappaleen pallomaiseen osaan on lisätty kiinteää hapon kanssa reagoivaa ainetta, joka voi olla esimerkiksi sinkkiä tai rautasulfidia. Reaktiossa muodostuu kaasua, joka voidaan poistaa kaasunpoistoputkesta. Jos kaasunpoistoputki suljetaan, kasvaa paine alakappaleen pallomaisesessa osassa. Kasvanut paine työntää happoliuoksen takaisin yläkappaleeseen ja reaktio lakkaa. Reaktio alkaa uudestaan, kun kaasunpoistoputki avataan. Kippin laitetta on käytetty muun muassa vedyn, divetysulfidin, hiilidioksidin ja eteenin valmistamiseen. ==Lähteet== Luokka:Laboratoriotarvikkeet
Marshall–Smithin oireyhtymä

Marshall–Smithin oireyhtymä on harvinainen kromosomin 19 NFIX-geenin mutaation aiheuttama oireyhtymä. Se aiheuttaa varsinkin kiihtynyttä pituuskasvua, luuston poikkeavuuksia ja hengitysteiden ongelmia.Johanna Rintahaka, Marshall- Smithin oireyhtymä Tukiliitto 26.10.2022, viitattu 27.6.2023 Marshall–Smithin oireyhtymään liittyvien luuston poikkeavuuksien joukossa ovat olleet skolioosi, platyspondylia, otsan ulkonevuus ja varsinkin alaleuan pienuus. Muitakin tyypillisiä kasvonpiirteitä on havaittu liittyvän oireyhtymään; silmät ovat olleet ulospäin pullistuneet ja niiden valkuaisen kovakalvo sinertävä. Sieraimet ovat saattaneet olla eteenpäin kallistuneet. Luuston poikkeuksellisen varhainen kypsyminen ja pituuskasvun nopeus ovat usein ilmenneet jo sikiöaikana. Sormien ja varpaiden luut ovat saattaneet jäädä lyhyiksi ja muotoutua kartiomaisiksi. Lättäjalka on ollut yleinen piirre. Vastasyntyneillä on esiintynyt hypotoniaa. Lihasheikkous on ollut yleistä. Hengitysteiden rakenteessa ja toiminnassa esiintyvät poikkeavuudet johtavat Marshall–Smithin oireyhtymään liittyviin hengitysvaikeuksiin. Laryngomalasia voi aiheuttaa vinkuvan sisäänhengityksen, minkä lisäksi oireyhtymän yhteydessä saattaa esiintyä uniapneaa. Marshall–Smithin oireyhtymään on yhdistetty erilaisia poikkeavuuksia aivojen rakenteessa. Näitä ovat olleet isoaivoatrofia, aivokuoren ylipoimuttuneisuus, aivokammioiden laajentumat ja aivokurkiaisen puutos. Aivomuutokset voivat aiheuttaa esimerkiksi kuuloon liittyviä ongelmia. Sydämessäkin voi olla rakennevikoja, ja harvinaisena tavataan napanuoratyrää. Muita Marshall–Smithin oireyhtymään liittyviä ongelmia ovat olleet hirsutismi ja kehitysvamma. Marshall–Smithin oireyhtymä on osoittautunut usein fataaliksi jo sitä sairastavan lapsen ensimmäisinä elinvuosina. Tyypillisinä kuolemansyinä ovat olleet toistuvat hengitystieinfektiot. Hengitystiekomplikaatioiden puuttuminen parantaa elinajanodotetta, mutta tällöin kehitysvammaisuus on ollut yleistä. Marshall–Smithin oireyhtymän nimi tulee sen vuonna 1971 kuvanneilta pediatreilta Richard E. Marshallilta ja David W. Smithiltä. Oireyhtymä voi periytyä autosomissa vallitsevasti, mutta se näyttää yleensä johtuneen sporadisesta de novo -mutaatiosta. Erotusdiagnostisesti tärkeitä ovat olleet Weaverin oireyhtymä ja Sotosin oireyhtymä, jotka muistuttavat Marshall–Smithin oireyhtymää luustolöydöstensä osalta, mutta joihin ei kuulu Marshall–Smithin oireyhtymää leimaavia hengitysvaikeuksia tai sille ominaisia kasvonpiirteitä. == Lähteet == Luokka:Oireyhtymät Luokka:Perinnölliset sairaudet
Kosti Ranta

Esa Kosti Ranta (23. marraskuuta 1918 Peräseinäjoki – 22. maaliskuuta 2003 Turku) oli suomalainen metsänhoitaja, virkamies ja yritysjohtaja, joka sai metsäneuvoksen arvonimen vuonna 1969.Kuka kukin on 1978, s. 777. Viitattu 27.6.2023 Rannan vanhemmat olivat Juho Kustaa Ranta (entinen Glad) ja Fanny Johanna Grönlund ja puoliso vuodesta 1942 Maissi Lemmikki Mäkiö. Ranta tuli ylioppilaaksi 1927 Jyväskylän lyseosta ja valmistui metsänhoitajaksi 1942 Helsingin yliopistosta. Hän oli ensin Metsähallituksen hiilitoimiston metsänhoitaja ja apulaisjohtaja 1942–1946, Valtion polttoainetoimiston palveluksessa 1946–1949, Aavasaksan puutavara Oy:n toimitusjohtaja 1950, Oulu Oy:n metsänhoitaja 1950, Valtion polttoainetoimiston Länsi-Suomen tarkastuspiirin ylimetsänhoitaja 1950–59, sitten hetken Vapon apulaisjohtaja ja toimitusjohtaja 1960–1981. Ranta vaikutti muun muassa Turveteollisuusliitossa vuodesta 1970 ja Pienpuualan toimikunnan puheenjohtajana 1960–1964. == Lähteet == Luokka:Suomalaiset metsänhoitajat Luokka:Suomalaiset virkamiehet Luokka:Suomalaiset yritysjohtajat Luokka:Vuonna 1918 syntyneet Luokka:Vuonna 2003 kuolleet
Wake up Frankie

Wake up Frankie on suomalainen metalliyhtye, joka käyttää musiikistaan termiä ”thrashrock". Wake up Frankien perustivat vuonna 2017 kitaristit Otto Halli ja Vesku Pääkkönen. Bändi täydentyi alkuvuodesta 2018 laulaja Kasperi Meriläisestä, basisti Dimitris Kavvadaksesta ja rumpali Joni Huovilasta. Bändi julkaisi tänä aikana thrashmetal-tyylisen omakustanne-kasetin "#djentisdead". Wake up Frankie voitti Tuska-torstai-kilpailun 2019. Tässä vaiheessa yhtyeen alkuperäinen rumpali Joni Huovila jätti bändin ja tilalle tuli Jari Rantanen. Vuonna 2020 Wake up Frankie julkaisi omakustanne-EP:n "Green is the New Black". Keväällä 2022 yhtye solmi levytyssopimuksen Ranka Kustannuksen kanssa ja 8. syyskuuta 2023 julkaistiin Wake up Frankien debyyttialbumi ”Thrashrockin’ Beats”. Joonas Parkkosen ja Rami Nykäsen tuottama levy sisältää groove/alternative-metallin, hard rockin, sekä 1990- ja 2000-luvun alun nu metalin sekoitusta. Keväällä 2023 Jari Rantanen jätti yhtyeen ja Veikka Larusta tuli yhtyeen uusi rumpali. Syksyllä 2023 Wake up Frankie ja Fullsteam Agency solmivat Suomen kattavan keikkamyyntisopimuksen. == Diskografia == * #djentiesdead - demo 2017 * Homebrew Statement - EP 2018 * Green is the New Black - EP 2020 * Shotgun Prophecy - video single, 2021 * Thrashrockin' Beats (LP, releses 8.9.2023 == Lähteet == # https://kaaoszine.fi/suomen- lupaavimpiin-metallitulokkaisiin-lukeutuva-wake-up-frankie-ranka-kustannuksen- rosteriin/ # https://kaaoszine.fi/tuska-torstain-voittanut-wake-up-frankie- julkaisi-uutta-musiikkia-kuuntele-uusi-kappale-2-a-m-state-of-mind/ # https://www.soundi.fi/tarkkailuluokka/tarkkailuluokka-wake-up-frankie-kun-se- ottaa-vallan-niin-homma-lahtee-kasista/ Luokka:Suomalaiset alternative metal -yhtyeet
Antti Arvid Räsänen

Antti Arvid Räsänen (1. helmikuuta 1892 Puolanka – 21. joulukuuta 1968) oli suomalainen metsänhoitaja, virkamies ja maanviljelijä, joka sai metsäneuvoksen arvonimen vuonna 1938. Räsänen tuli ylioppilaaksi 1911 Oulun suomalaisesta klassillisesta lyseosta ja suoritti metsänhoitotutkinnon 1914 Helsingin yliopistosta. Hän oli Metsähallituksen ylimääräinen metsäkonduktööri 1914, opiskeli 1914–1916 yliopistossa agronomisia aineita, ja oli sitten Paltamon ja Hyrynsalmen hoitoaluiden avustava ja v.t aluemetsänhoitaja Iin ja Oulujärven tarkastuspiireissä. Vuonna 1919 Räsänen tuli Etelä-Kemijärven hoitoalueen aluemetsänhoitajaksi, vuonna 1921 Peräpohjolan piiritarkastajaksi Rovaniemelle, vuonna 1925 Savonlinnan hoitoalueen aluemetsänhoitajaksi ja vuonna 1929 Peräpohjolan piirikunnan piirikuntapäälliköksi Rovaniemelle. Hän erosi virasta sairauden vuoksi 1944 ja toimi sitten maanviljelijänä Pyhäjärven Vaskijärvellä. Räsänen oli 1917 perustamassa Hyrynsalmelle suojeluskuntaa ja sisällissodassa hän oli vapaaehtoisena Kajaanin sissirykmentissä. Hän oli myöhemmin Rovaniemen suojeluskunnan esikunnan jäsen ja 1930–1932 kuului Pohjolan piirin suojeluskuntien piiriesikuntaan. Räsänen kuului 1930–1933 Rovaniemen kauppalan hallitukseen ja kauppalan valtuustoon vuodesta 1931, toimien myös vuosia valtuuston puheenjohtajana. Hän vaikutti muun muassa Kemijoen ja Tornionjoen uittoyhdistyksien johtokunnassa ja oli kokoomuksen eduskuntavaaliehdokkaana 1939. == Lähteet == Luokka:Suomalaiset metsänhoitajat Luokka:Suomalaiset virkamiehet Luokka:Suomalaiset maanviljelijät Luokka:Kansallisen Kokoomuksen poliitikot Luokka:Rovaniemen kaupunginvaltuutetut Luokka:Vuonna 1892 syntyneet Luokka:Vuonna 1968 kuolleet
Yrjö Pöyhönen (metsäneuvos)

Yrjö Emanuel Pöyhönen (14. elokuuta 1885 Pielisjärvi – 1. joulukuuta 1973 Rovaniemi) oli suomalainen metsänhoitaja ja Metsähallituksen virkamies, joka sai metsäneuvoksen arvonimen vuonna 1950. Pöyhösen vanhemmat olivat rovasti Juho (Johan) Pöyhönen ja Alexandra Eleonora (Nora) Pöyhönen (o.s. Europaeus). Yrjö Pöyhönen tuli ylioppilaaksi 1907 ja valmistui metsänhoitajaksi 1913 Helsingin yliopistosta. Hän toimi avustajana useissa hoitoalueissa Pohjois- Suomessa 1913–1916 ja v.t. aluemetsänhoitajana Iin, Ylitornion, Turtolan ja Kolarin hoitoalueissa 1916–1919. Hänet nimitettiin 1919 Ylikittilän hoitoalueen aluemetsänhoitajaksi. Ylikittilän ja Alakittilän hoitoalueiden yhdistyttyä 1923 hänestä tuli Kittilän hoitoalueen aluemetsänhoitaja. Vuonna 1945 hänestä tuli Ylitornion hoitoalueen aluemetsänhoitaja ja 1946 Peräpohjolan piirikunnan piiritarkastaja ja sittemmin piiripäällikkö. Hän jäi eläkkeelle virasta 1952, ja toimi sitten Imatran Voiman palveluksessa Rovaniemellä. == Lähteet == Luokka:Suomalaiset metsänhoitajat Luokka:Suomalaiset virkamiehet Luokka:Vuonna 1885 syntyneet Luokka:Vuonna 1973 kuolleet
Jaakko Sointu

Jaakko Arvid Sointu (24. helmikuuta 1912 Vesilahti – 31. elokuuta 1978 Tampere) oli suomalainen metsänhoitaja, opettaja ja Metsähallituksen virkamies, joka sai metsäneuvoksen arvonimen vuonna 1972. Sointu tuli ylioppilaaksi 1933 ja valmistui metsänhoitajaksi 1938 Helsingin yliopistosta. Hän toimi Metsähallituksen Tuomarniemen hoitoalueen harjoitusmetsänhoitajana 1938–1939, opettajana Tuomarniemen metsäkoulussa 1939, Tuomarniemen ylimääräisenä metsänhoitajana 1939–1944, Rovaniemen metsäkoulun opettajana 1944–1947, metsäkoulun metsänhoitajana 1947–1953, metsäkoulun v.t. johtajana ja johtajana 1953–1962. Metsähallituksen Peräpohjolan piirikunnan päällikkönä Sointu toimi 1962–1975 eläkkeelle jäämiseen asti. Sointu vaikutti muun muassa Rovaniemen maalaiskunnan kunnanvaltuutettuna 1954–1956 ja Lapin metsänhoitolautakunnan tilintarkastajana 1953–1958. == Lähteet == Luokka:Suomalaiset metsänhoitajat Luokka:Suomalaiset virkamiehet Luokka:Suomalaiset opettajat Luokka:Rovaniemen maalaiskunnan kunnanvaltuutetut Luokka:Vuonna 1912 syntyneet Luokka:Vuonna 1978 kuolleet
Marshallin oireyhtymä

Marshallin oireyhtymä on COL11A1-geenin mutaatiosta kromosomissa 1 johtuva oireyhtymä. Se aiheuttaa kasvojen ja luuston rakennepoikkeavuuksia, näön ja kuulon ongelmia sekä lapsen hidastunutta pituuskasvua.Johanna Rintahaka, Marshallin oireyhtymä Tukiliitto 12.1.2022, viitattu 27.6.2023 Marshallin oireyhtymään liittyvät sille ominaiset kasvonpiirteet, joihin kuuluvat esimerkiksi vajaakehittyneet nenän luut ja otsaontelo, ylöspäin kääntyneet sieraimet sekä toisistaan etäiset ja korostuneet silmät. Monesti on todettu myös suulakihalkio ja joskus hampaiden poikkeavuuksia. Marshallin oireyhtymässä voi esiintyä sisäänpäin karsastusta, kaihia, synnynnäistä glaukoomaa, verkkokalvon irtaumaa ja likinäköisyyttä. Usein Marshallin oireyhtymään liittyvä kuulon heikkeneminen on alkuperältään sensorineuraalista ja johtaa lievästä kuulonalenemasta täyteen kuurouteen vaihteleviin ongelmiin. Hidas pituuskasvu puolestaan johtuu nikamien ja kasvulevyjen dysplasioista. Oireyhtymän yhteydessä on ilmennyt varhaista nivelrikkoa. Oireyhtymästä kärsivän ihmisen hikoilu voi olla poikkeuksellisen vähäistä. Marshallin oireyhtymä periytyy vallitsevasti autosomissa tai johtuu satunnaisesta de novo -mutaatiosta. Esiintyvyyden on arvioitu olevan vähemmän kuin 1/1 000 000\. Erotusdiagnostiikassa saatetaan huomioida Wagnerin tauti ja tyypin 2 Sticklerin oireyhtymä. Marshallin oireyhtymän hoito on oireenmukaista. Vaikka parantavaa hoitoa ei ole, on elinajanodote arvioitu miltei normaaliksi, vaikkakin arvio perustuu suppeaan aineistoon. Marshallin oireyhtymän kuvasi ensimmäisenä Don Marshall vuonna 1958. == Lähteet == Luokka:Oireyhtymät Luokka:Perinnölliset sairaudet Luokka:Silmätaudit
Sonja Saarikoski

Sonja Saarikoski (s. 1989)Sonja Saarikoski, Siltala, viitattu 27.6.2023. on suomalainen toimittaja, musiikkikriitikko ja tietokirjailija. Hän on työskennellyt Uusi Juttu -verkkojulkaisun toimituspäällikkönä joulukuusta 2024 lähtien.https://www.uusijuttu.fi/nostot/-uuden-jutun-tiimi-kasvaa Aiemmin hän työskenteli Long Playssa ja Imagessa toimituspäällikkönä.Sonja Saarikoski aloittaa Long Playn toimittajana, Long Play, 9.2.2023, viitattu 27.6.2023. Saarikoski on myös kirjoittanut artikkeleja YlioppilaslehteenSonja Saarikoski, Ylioppilaslehti, viitattu 27.6.2023. ja Suomen KuvalehteenSonja Saarikoski, Suomen Kuvalehti, viitattu 27.6.2023. sekä konserttiarvosteluja Helsingiin Sanomiin.Sonja Saarikoski, Helsingin Sanomat, viitattu 27.6.2023. Hän on lisäksi esiintynyt useita kertoja panelistina Yleisradion kulttuuriaiheisessa keskusteluohjelmassa Jälkinäytös.Jälkinäytös, Yle Areena, viitattu 27.6.2023. Syksyllä 2023 ilmestyi Saarikosken tietokirja Naisvangit – Rikollisuuden kehä maailman onnellisimmassa maassa (Siltala). Ennen toimittajauraansa Saarikoski opiskeli Sibelius-Akatemian nuorisokoulussa. Saarikoski kirjoitti vuonna 2020 Image-lehteen artikkelin, joka käsitteli Sibelius-Akatemiassa tapahtunutta opiskelijoihin kohdistunutta nöyryyttämistä ja seksuaalista häirintää. == Palkinnot == Otavan kirjasäätiö myönsi Saarikoskelle nuoren aikakauslehtitoimittajan palkinnon vuonna 2017.Journalismin uudistajan palkinto, Otavan kirjasäätiö, viitattu 27.6.2023. Hän on ollut myös ehdokkaana Suuren Journalistipalkinnon saajaksi vuoden journalistin kategoriassa vuosina 2017 ja 2019.Ehdokkaat 2017, Suuri Journalistipalkinto, viitattu 27.6.2023.Ehdokkaat 2019, Suuri Journalistipalkinto, viitattu 27.6.2023. Saarikosken tietokirja Naisvangit oli ehdolla tietokirjallisuuden Finlandian saajaksi.Tietokirjallisuuden Finlandia, Suomen Kirjasäätiö, viitattu 29.11.2023. Kirja voitti vuoden 2023 Kanava-palkinnon. == Yksityiselämä == Saarikosken puoliso on näyttelijä Janne Reinikainen.Fanni Toimela: Näyttelijä Janne Reinikainen, 52, ja toimittaja Sonja Saarikoski, 32, menivät naimisiin – kaunis hääpostaus keräsi onnitteluita tunnetuilta suomalaisilta, Ilta-Sanomat, 4.7.2021, viitattu 27.6.2023. == Lähteet == Luokka:Suomalaiset toimittajat Luokka:Suomalaiset musiikkikriitikot Luokka:Vuonna 1989 syntyneet Luokka:Elävät henkilöt
Jaakko Vekka

Jaakko Vekka (4. toukokuuta 1903 Hämeenlinna – 7. joulukuuta 1981 Hämeenlinna) oli suomalainen liikennöitsijä, yrittäjä ja yritysjohtaja, joka sai liikenneneuvoksen arvonimen vuonna 1973. Vekka harjoitti nuorena kuorma- ajuriliikettä isänsä hevosilla, kävi autokoulun 1924 ja alkoi harjoittaa liikennöintiä kuorma-autoilla 1927. Vuonna 1931 hän aloitti Hämeenlinna- Aulanko-linjan liikennöinnin. Vuonna 1943 hän perusti Veljekset Vekka Liikenne Oy:n veljiensä kanssa ja toimi yrityksen toimitusjohtajana vuoteen 1977. Yrityksellä oli 1960-luvun alussa 25 linja-autoa ja sata työntekijää. Vekka vaikutti muun muassa Linja-autoliiton Hämeenlinnan osaston puheenjohtajana vuosikymmeniä, Linja-autoliiton liittoneuvostossa sekä hallituksen varajäsenenä. Hänellä oli myös luottamustehtäviä vakuutusyhtiö Aarni- Liikenteessä ja Hämeenlinnan Suomalaisessa Säästöpankissa. == Lähteet == Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1903 syntyneet Luokka:Vuonna 1981 kuolleet
Taas kaipaan pieneen talliin

”Taas kaipaan pieneen talliin” on alkuaan tanskalainen jouluvirsi (Mit hjerte altid vanker i Jesu føderum.) Virren tekstin on kirjoittanut tanskalainen virsirunoilija, Riben hiippakunnan piispa Hans Adolph Brorson. Hans Brorson toimi pappina Tønderin kaupungissa vuosina 1729–1737. Siellä hän julkaisi vihkonsa Nogle Jule-Psalmer, jossa oli kymmenen laulua, niiden joukossa Mitt hjerte alltid vanker sekä lasten jouluvirtenä tunnettu Her kommer Jesus dine små, (Suomen ev. lut. kirkon virsikirja virsi 32 /Ruotsin kirkon virsikirja virsi 713 ”Me lapset pienet riennämme”.) Virsi julkaistiin vuonna 1738 ”Troens rare Klenodie” -kokoelmassa, ja siinä oli 11 säkeistöä. Virsi ilmestyi norjaksi Magnus Landstadin Kirke-Salmebog ehdotuksessa 1861 (Mitt hjerte alltid vanker) .Ruotsiksi se on käännetty 1848. Tanskan kirkon virsikirjassa virrellä on kaksi sävelmää, säveltäjä Carl Nielsenin 1914 kirjoittama sävelmä ja Strassburgissa 1539 julkaistu sävelmä. Virressä on 9 säkeistöä. Virsi voidaan sisltönsä puolesta jakaa kolmeen jaksoon, ensimmäinen jakso, säkeistöt 1 ja 2 kertovat laulajan kaipauksesta päästä seimen äärelle. Säkeistöissä 3-7 ihastellaan joulun ihmettä, miksi Jumala antoi Poikansa syntyä vaatimattomaan talliin. 7 ja 8 säkeistö ovat laulajan vastaus joulun ihmeeseen. Säkeistöjen kielikuvat muistuttavat jossain määrin Laulujen Laulun kukka- ja morsiusmystiikan ajatuksia. Muissa pohjoismaissa virsi tunnetaan ennen muuta norjalais-ruotsalaisella kansansävelmällä, joka on merkitty muistiin Länsi- Göötanmaalla. Norjan kirkon virsikirjassa virsi on kahdeksansäkeistöinen numerolla 38. Norjankielisten tekstien lisäksi kveenin kielellä (Se pieni pimmee talli sydämelle rakas oon.) Ruotsissa virsi on muutamissa vapaitten suuntien vanhemmissa laulukirjoissa, mutta se ei ole Ruotsin kirkon virsikirjassa..Tunnetuin ruotsinkielinen teksti alkaa sanoin: ”Till Betlehem mitt hjärta”. Virrestä on ainakin kaksi suomennosta. Hengellinen laulukirja -kokoelmassa se on viisisäkeistöinen ”Luo Beetlehemin seimen”, numero 35. Pekka Kivekäs on tehnyt virrestä uuden kahdeksansäkeistöisen suomennoksen 2004 ”Taas kaipaan pieneen talliin”. Kivekkään käännös oli vuoden 2022 Suomen lähetysseuran julkaisemassa Kauneimmat Joululaulut -vihkossa. == Lähteet == Luokka:Jouluvirret Luokka:Tanskalaiset joululaulut Luokka:Suomenkieliset jouluvirret
Lego The Hobbit

Lego The Hobbit on Traveller's Talesin kehittämä ja Warner Bros. Interactive Entertainmentin sekä Feral Interactivein julkaisema toimintaseikkailupeli, joka on julkaistu vuonna . Peli on Lego-teemainen ja seuraa Hobitti- elokuvatrilogian kahden ensimmäisen elokuvan juonta. Pelin äänet on pääosin otettu elokuvista. Sille huhuttiin tulevan elokuvatrilogian kolmanteen osaan, Viiden armeijan taistelu, perustuva lisäosa ladattava sisältönä, mutta Warner Bros. Interactive Entertainment ilmoitti maaliskuussa 2015, että trilogian kolmanteen elokuvaan perustuvaa lisäosaa ei kehitetä. == Vastaanotto == Pelin PlayStation 4 -versiosta arvostelun kirjoittanut Tero Lehtiniemi kuvailee sitä ”tutuksi ja turvalliseksi Lego-toiminnaksi kauniisti toteutettuna”. Se seuraa Lego The Lord of the Rings -pelin jalanjälkiä, mikä Lehtiniemen mukaan näkyy negatiivisessa mielessä pelillisten elementtien kierrättämisenä ja vanhojen rakennuspalikoiden käyttämisenä silloin, kun kyseinen paikka on aiemmassa pelissä. Hän pitää kenttiä sinänsä hyvin rakennettuina. == Katso myös == * Lego The Lord of the Rings == Lähteet == == Aiheesta muualla == * Luokka:Vuoden 2014 videopelit Luokka:Toimintaseikkailupelit Luokka:Avoimen pelimaailman pelit Hobbit, The Luokka:Elokuviin perustuvat videopelit Luokka:Britanniassa kehitetyt videopelit Luokka:Windows-pelit Luokka:MacOS- pelit Luokka:PlayStation 3 -pelit Luokka:PlayStation 4 -pelit Luokka:PlayStation Vita -pelit Luokka:Nintendo 3DS -pelit Luokka:Wii U -pelit Luokka:Xbox 360 -pelit Luokka:Xbox One -pelit Luokka:J. R. R. Tolkienin teoksiin perustuvat videopelit
Do & Co

Do & Co AG on itävaltalainen ruokapalveluyhtiö. Se tarjoaa catering-palveluita ilmailualalle ja tapahtumiin sekä ravintola- ja hotellipalveluita. Yhtiön pääkonttori sijaitsee Wienissä, Itävallassa. Sen palveluksessa oli maaliskuussa 2023 noin 12 300 työntekijää. Do & Con ensimmäinen ravintola avattiin Wieniin vuonna 1981 ja ilmailun catering-toiminnan se aloitti vuonna 1987. Se listautui Wienin pörssiin vuonna 1998. == Toiminta == Do & Con toiminta jakautuu kolmeen alueeseen: ilmailualan catering-palvelut, tapahtumacatering sekä hotellit, lounget ja ravintolat. Ilmailualan catering tuottaa noin 75 prosenttia yhtiön liikevaihdosta. Do & Colla on 32 keittiötä 12 maassa kolmella mantereella, ja sen asiakkaina on yli 60 lentoyhtiötä. Vuonna 2016 se oli maailman viidenneksi suurin ilmailun catering-palveluiden tuottaja viiden prosentin markkinaosuudellaan. Se omistaa yhdessä Turkish Airlinesin kanssa vuonna 2006 perustetun Turkish Do & Co -tytäryhtiön, joka valmistaa lentokoneruokaa yhdeksällä lentoasemalla Turkissa. Tapahtumacatering vastaa noin 15 prosentista Do & Con liikevaihdosta. Yhtiö tuottaa VIP- palveluita esimerkiksi Formula 1 -kilpailuissa, jalkapallon maailmanmestaruuskilpailuissa, ATP:n tennisturnauksissa sekä erilaisissa talviurheilutapahtumissa ja festivaaleilla. Loput noin kymmenen prosenttia liikevaihdosta tulee hotelli-, lounge- ja ravintolatoiminnasta. Do & Colla on hotelleja ja ravintoloita muun muassa Münchenissä, ja se vastaa Wienin lentoasemalla useiden ravintoloiden, kahviloiden ja ravintoloiden toiminnasta. == Lähteet == == Aiheesta muualla == * Do & Con kotisivut Luokka:Ilmailualan catering-yritykset Luokka:Itävaltalaiset pörssiyhtiöt Luokka:ATX-indeksi
Karl Seip

Karl Seip (5. huhtikuuta 1850 Kristiania – 16. syyskuuta 1909 Lillehammer) oli norjalainen pappi, opettaja ja poliitikko. Hän toimi Norjan kirkko- ja opetusministerinä vuosina 1908–1909. Seip oli kielitieteilijä Didrik Arup Seipin setä ja poliitikko Helge Seipin isosetä. ==Lähteet== ==Aiheesta muualla== Luokka:Norjan opetusministerit Luokka:Norjalaiset opettajat Luokka:Norjalaiset papit Luokka:Vuonna 1850 syntyneet Luokka:Vuonna 1909 kuolleet
Seip

Seip on seuraavien henkilöiden sukunimi: * Didrik Arup Seip (1884–1963), norjalainen kielitieteilijä * Helge Seip (1919–2004), norjalainen poliitikko * Karl Seip (1850–1909), norjalainen pappi ja poliitikko.
Møre-Nytt

Møre-Nytt on norjalainen vuonna 1935 perustettu paikallislehti, jonka kotikunta on Ørsta. Lehti kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Ørsta
Ham-sur-Meuse

Ham-sur-Meuse on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella, noin 55 kilometriä Charleville-Mézièresin kaupungista pohjoiseen. pienoiskuva|vasen|Saint- Lambertin kirkko Kunnan keskustassa oleva Saint-Lambertin kirkko on peräisin 1700-luvulta. Kirkon alttaritauluna oleva triptyykki kuvaa kärsimystä, ristiinnaulitsemista ja ylösnousemusta. Se on luokiteltu historialliseksi monumentiksi. ==Lähteet== ==Aiheesta muualla== Luokka:Ardennesin kunnat